open-index/open-wikipedia-markdown huggingface dataset:
Abdul Robiu

**Abdul Isyaku Rabiu** CFR CON GCON (wey dem born am 4th of August, 1960) na big Naija biznesman and pesin wey dey hep pipu. As at 2025, na one of di pipu wey  get moni wel-wel for Nigeria. For Forbes, im moni rish abaut 7.6 billion dollars.
Him papa wey don kpai, Khalifah Isyaku Rabiu, na one of di pesin wey get big kompini for Nigeria for 1970s and 1980s.
Abdul Samad na di pesin wey stat BUA Group and e stil bi di chairman. BUA Group na big kompini wey get plenti smol smol kompinis insaid am. Som of wetin Dem dey do na

.Dem dey mek tins for factory

.Dem dey du road, building, cement, and big projets

.Dem dey du farm tins too

BUA Grup dey mek pas 2.5 billion dollars evri year as income. Abdul Samad stil sarf bifor as chairman of Bank of Industry (BOI) for Nigeria.

## Im Wealth Ranking
On 7th July 2020, Forbes tok sey im moni rish 3.2 billion dollars, an dat time e be number 716 insaid ol di billionaires for di wold.
## How e stat life an edukeshon
Dem bon Abdul Samad Rabiu  for Kano an na for dia e gro, for north-west Nigeria. Na Hausa man.
E go Capital University for Columbus, Ohio, for America. Afta skil, e kom  Nigeria bak to tek ova di famili biznes.
Dat taim na wen govment onda General Muhammadu Buhari arest im papa bikos dem say e no pay moni for rice tax wey e kari enta di kontri
## Biznes tori
For 1988, Abdul Samad stat BUA International Limited. Wey dey buy and sell goods lik rice, oil, iron, etc.
BUA dey kari tins fom oda kontris lik

Rice

Cooking oil

Flour

Iron and steel

For 1990, govment giv BUA kontrat to dem bring materials to Delta Steel Company, and dem go kolet  tins wey no bi moni. Na di deel hep BUA gro fast.
Leta, BUA enta steel biznes:

Dem dey mek steel billets

Dem dey import iron ore

Dem build plenti rolling mills for Nigeria

Afta som years, BUA buy Nigerian Oil Mills Limited, wey big kompini dey do cooking oil for Nigeria.
For 2005, BUA opun two flour factories — one for Lagos and one for Kano.

By 2008, BUA bi di sekond kompini wey dey do sugar business

Na D dem build di sekond biggest sugar refinery for sub-Saharan Africa.

For 2009, BUA buy control share of one cement kompini for Northern Nigeria and stat to build 900 million dollar cement factori for Edo State. Dem finish difactory insaid 2015.

## Charity an hau e tek dey hep pipu
Abdul Samad Rabiu dey do charity work wit BUA Foundation.

Some of di tins wey dem du na:

.

.Junaid Rabiu

.Rania Rabiu

E get 42 brodas and sistas. Som of na Nafiu Rabiu and Rabiu Rabiu, wey be chairman of IRS Airlines.

## Awods and Honors
For October 2022, President Muhammadu Buhari giv am Order of di Federal Republic (CFR), one big nashonal award for Nigeria.
E stil get:
.Commander of the Order of the Niger (CON) for Nigeria

.Grand Commander of the Order of Merit of Niger (GCON) for Niger Republic.

## Wia dem gada tori
Mamadou Dagra

**Mamadou Dagra** (wey dem born for Kaoutchouloum, 1953) na lawyer we sabi law well-well and politician from Niger.

## Life
Mamadou Dagra na member of Kanuri ethnic group we dey for eastern side of Niger. E do im primary school for Kellé, den e go Lycée National de Niamey from 1965 reach 1972. After dat, e go study law for University of Dakar, where e get Licence ès lettres and Doctorat d'État for public law.

From 1976 reach 1977, Dagra work as head of European Department for Ministry of Foreign Affairs for Niamey. After dat, e work as counselor for Niger Permanent Mission to United Nations for New York City till 1978. For 1980, e join Faculty of Economics and Law for University of Niamey, first as assistant, later e become dean from 1981 reach 1985, and maître-assistant for 1987. Between 1984 and 1989, e still be chairman of board for École Nationale d’Administration.

People sabi am as one of the main thinkers of “development society,” one kind social system we dem promote under Supreme Council of the Armed Forces (1974–1989). Na him bring the term “régime d’exception” (meaning special kind government) to describe military rule for Niger that time, wey no get proper constitution.

Na for Second Republic under Ali Saïbou and one party system of National Movement for the Development Society (MNSD), Mamadou Dagra enta politics for the first time. For 1989, e serve as Chief of Cabinet to Prime Minister Mamane Oumarou, and lata that same year, dem make am Minister of National Education. Early 1990, e move go Minister of Public Service, Labour, and Training, wey e hold till 1991.

After e come back to academic work for Niamey, people begin see am as one of Niger top legal scholars after Abdourahamane Soli. E dey active for law publishing and, with help from groups like Danish Institute for Human Rights, e try revive legal journals for the country. For 1996, dem appoint am as Special Advisor for cabinet of Prime Minister Amadou Boubacar Cissé.

## Writings

* *La Démocratie participative au Niger: allier l’idéal au fonctionnel* — na article wey come out for Bulletin of Comité National de Développement, no. 16, September 1985, pages 12–16.
* *The external politics of Niger (1974–1987): Contribution to the study of diplomatic structures and African politics in the Sacred State* — na im doctoral thesis wey e do for Université Cheikh Anta Diop, Dakar, 1987.
* *The Nigerian Electoral Code of April 16, 1996: facteur de renouveau démocratique et de stabilité?* — publish for Revue Nigérienne de Droit, no. 1, March 1999, pages 15–51.
* *The budget and international cooperation: de quelques aspects de la coopération bilatérale du Niger* — inside book wey Idrissa Kimba edit, *Le Niger: État et démocratie*, Paris: L’Harmattan, 2001, pages 173–224.
* *Justice constitutionnelle et processus de démocratisation en Afrique de l’Ouest francophone: rapport national Niger* — na working paper from Franz von Liszt Institute for International and Comparative Law, no. 6, October 2014.

## References
The 5am Club

*The 5 AM Club: Own Your Morning, Elevate Your Life* na self-help book wey Robin Sharma write. Di book na fictional story wey talk about morning routine and how e fit change person life make e better. Di story follow one artist and one entrepreneur wey come connect with one billionaire, and di billionaire come teach dem im secret to success.

## Summary
Di story na fictional gist wey center around three main characters: one entrepreneur wey don tire (burnout), one artist wey dey find fresh creative energy, and one billionaire wey dey guide dem through di whole story. As di story dey go, di billionaire wey be student of one popular speaker wey dem dey call Spellbinder come invite dem make dem follow am for one journey to change their life through morning routine wey dem structure.

Di main idea for di book be say if you dey wake up by 5:00 a.m., e fit really improve your personal and work life. Di billionaire talk say na dat early morning routine wey Spellbinder teach am make am succeed, as e help boost im creativity, energy, and productivity. Di book come introduce one method wey dem call “20/20/20 Formula,” wey divide di first one hour of your day into three parts: 20 minutes for exercise, 20 minutes for reflection, and 20 minutes for learning.

Part of di story happen for Mauritius. Di book use storytelling and real-life tori and practical steps take  teach discipline, self-control, and how person fit perform at hin very best. Though na fictional story, *The 5 AM Club,* still dey pass strong lessons about how person fit manage time, him habit building, and personal growth based on how Robin Sharma take teach leadership and self-development.

## Author
Robin Sharma na writer from Canada, wey people sabi well-well because of im *The Monk Who Sold His Ferrari* book series. Before e fully enter writing, Sharma dey work as litigation lawyer till e reach age 25.

Na that time e self-publish im first book, *MegaLiving* (1994), wey dem talk about stress management and spirituality for there. E still self-publish *The Monk Who Sold His Ferrari* before HarperCollins later carry am distribute worldwide.

Sharma don write about 12 other books, and e also start one training company wey dem dey call Sharma Leadership International.

## References
Moniepoint Inc.

Moniepoint (wey dem first call TeamApt) na fintech company for Nigeria wey base for Lagos. Di company dey give people banking services and loans through online banking app. Tosin Eniolorunda and Felix Ike start di company for 2015. For November 2024, dem appoint Bayo Olujobi as di Chief Financial Officer (CFO).

## History
Moniepoint start for 2015 by business executives Tosin Eniolorunda and Felix Ike. At first, dem dey call am TeamApt before e later change name become Moniepoint. For March 2019, Moniepoint announce say dem raise $5.5 million for Series A funding from Quantum Capital Partners. That same year for November, Moniepoint still collect switching license from Central Bank of Nigeria.

For 2021, Moniepoint announce say dem raise some money wey dem no disclose for Series B funding round, wey Novastar Ventures lead. Still for that same 2021, dem also raise $50 million for pre-Series C funding, wey QED Investors lead.

For July 2023, Moniepoint launch wetyn dem call personal banking service. For 2023, Financial Times list Moniepoint say dem be second-fastest growing company for Africa.

For October 2024, Moniepoint become di eighth unicorn for Africa after dem announce US$110 million Series C funding round. 

## References
Joshua Selman

**Joshua Selman Nimmak** (wey dem born 25 June 1980 for Langtang North, Plateau State) na Nigerian gospel preacher, revivalist, and author. E be founder and senior pastor for Eternity Network International (wey dem also sabi as Koinonia Global), wey get im headquarters for Nigeria. Im ministry dey focus on spiritual growth, revival, and charismatic teachings. People sabi am well for im teachings about prayer, Christian purpose, Holy Spirit, and deep spiritual connection. Im messages don gather plenty followers, especially among young Christians for Nigeria and other parts of Africa.

## Early life and education
Dem born Joshua for Jos, Plateau State, Nigeria, inside Christian family wey dey live for area wey plenty Muslims dey. E be second pikin for Mr. and Mrs. Nimmak wey also get one brother and two sisters. When e still small, Selman dey show strong interest for spiritual things, dey join Bible study and fellowship when e still dey school. Im upbringing for Christian home help shape im passion for ministry.

E go Ahmadu Bello University for Zaria, where e study Chemical Engineering and im collect Bachelor’s degree. When e dey school, e dey active for campus ministry and e dey mentor students on spiritual growth and leadership.

## Publications and Worship Contributions
Joshua dey linked with several worship songs wey dey popular inside im ministry and among im followers. Plenty of these songs dey known for prophetic depth, and people dey sing dem often during Eternity Network International (Koinonia Global) meetings.

These include:

* *Sujanah*
* *We Hail You Most High*
* *Ebenezer*
* *He Leads Me and Guides Me*
* *I’m Under the Shadow*
* *Blessed Is He Who Comes in     the Name of the Lord*
* *Here I Am*
* *Stirring the Water*
* *Have Your Way*
* *You Who Reign and Rule Over     All*
* *Let the Fire Fall from Your     Altar to Touch My Body*
* *Your Goodness Is Real*
* "Hossanah Eh"
* "Ya Kare" 

## References
The Sweetest Remedy

**Sweetest Remedy** na novel wey Jane Igharo write. She be Nigerian fiction writer wey people sabi well for her debut book *Ties That Tether*. Di story dey centered around one woman wey dem name Hannah Bailey, wey dey try reconnect with her Nigerian roots as she travel go Nigeria for her papa, wey she no dey close to her, funeral.

## Synopsis
Hannah Bailey grow up where her Nigerian father no dey. Her papa born her from the short relationship wey e get with her white mama. When she hear say her papa don die, she go face her past and see wetyn be her heritage by for Nigeria. As she dey prepare for the funeral, she begin dig into her papa life, try understand im past and why e no dey there when she dey grow. She meet im wife and her half-siblings, and she also meet people wey sabi her papa well.

As she dey nigeria, she dey see some kain support wey she no expect from some of her family members wey help her understand how her papa character be and im legacy. As she dey explore she begin dey develop feelings with her papa protégé, Lawrence. As time dey go, Hannah begin  dey embrace her Nigerian culture more and more, and she start to accept her identity with help from her new family connections.

## Characters

# Hannah Bailey na di main character. She be woman wey two nationalities never really sabi her Nigerian papa until e pass away. She dey struggle with identity and belonging, but she later begin journey of self-discovery when she travel go Nigeria for her papa funeral.
# Lawrence na person wey dey close to Hannah family for nigeria, even though dem no be blood relatives. E later become person wey love Hannah well and help her understand Nigerian culture and society better.
# Tiwa, Shola, Dami, and Segun na Hannah half-siblings wey her papa born. Each of dem react differently to how she take appear, some welcome her, while others dey struggle with anger and betrayal feelings.
# Hannah mama na white person wey get short relationship with Hannah papa and come later raise Hannah alone. Her mind no too settle about Hannah papa and im family.
# Hannah Nigerian family include her papa mama and aunt.
# The Racist Man na minor character wey dey show racist behavior for Hannah.

## References
Omotayo Oduntan

**Omotayo Aramide Oduntan** (wey dem bon for 5 June 1957) na Naija politishan wey dey spik for Alimosho II eria for di Lagos State Haus of Asembli onda di parti side of di All Progressives Congress.

## Life and wok
Dem bon am for Lagos State for Southwest Nigeria, and na di shi do ha pramari and sekondri skul finish.  
Shi get smol skul paper for hau to kip fud klin and hau to kari fud wel from di Royal Institute of Public Health.  
Shi wok bifor as Senior Special Assistant (big helpa) to di Govnor of Lagos State for tins wey konsan pipul for ground level, and shi stil bi memba of Lagos State Haus of Asembli from 1999 to 2003 and again from 2011 to 2015.  
Shi dey sav nau as Chif Whip (pesin wey dey mek membas folow rule) for di 8th Assembly of di Lagos State Haus of Asembli.

## Wia dem gada di tori